PATVIRTINTA

Gargždų ,,Kranto” progimnazijos

direktoriaus

2023 m.birželio 15 d. Įsakymu Nr. V1-363

**GARGŽDŲ ,,KRANTO“ PROGIMNAZIJOS**

**MOKINIŲ ELGESIO TAISYKLĖS**

**I. BENDROSIOS NUOSTATOS**

1. Mokinių elgesio taisykles (toliau – Taisyklės) reglamentuoja LR Konstitucija, LR Švietimo įstatymas, LR Vaiko minimalios ir vidutinės priežiūros įstatymas, LR Švietimo, mokslo ir sporto ministro įsakymas ,,Dėl pritarimo rekomendacijoms dėl poveikio priemonių taikymo netinkamai besielgiantiems mokiniams“ (2012-08-28, Nr. V-1268), ,,Kranto“ progimnazijos (toliau – Mokykla) vidaus darbo tvarkos dokumentai.

2. ,,Kranto“ progimnazijos mokinių elgesio Taisyklės parengtos vadovaujantis Mokyklos nuostatais, vidaus darbo tvarkos taisyklėmis, mokymo sutartimi ir kitais Mokyklos veiklą reglamentuojančiais dokumentais.

3. Mokinių elgesio Taisyklės – mokinių elgesio normas Mokykloje ir už jos ribų, santykius tarp mokinių, mokinių ir mokytojų, mokinių ir bendruomenės narių, reglamentuojantis dokumentas.

4. Šios Taisyklės nurodo mokinių elgesį pamokų ir pertraukų metu, bendrąsias Taisykles dėl narkotinių ir psichotropinių medžiagų vartojimo bei kitų pažeidimų ir mokinių, pažeidžiančių šias taisykles, atsakomybę.

**II. MOKINIŲ TEISĖS IR PAREIGOS**

5. Mokinys privalo:

5.1. Sudarius Mokymo sutartį, laikytis visų jos sąlygų, Mokyklos vidaus tvarką nustatančių dokumentų reikalavimų;

5.2. Lankyti mokyklą, stropiai mokytis, pateisinti praleistas pamokas;

5.3. Mokytis pagal pradinio ir pagrindinio ugdymo pirmosios dalies, pritaikytas individualizuo-

tas pradinio ir pagrindinio ugdymo, socialinių įgūdžių ugdymo programas;

5.4. Gerbtisave, mokinius,mokytojus ir kitus Mokyklos bendruomenės narius, valstybinę, gimtąją kalbą bei jos kultūrą, kitas kalbas ir kultūras, kitų žmonių nuomonę bei įsitikinimus, nepažeisti jų teisių ir teisėtų interesų;

5.5. Elgtis drausmingai, sąžiningai, atsakingai, kultūringai, mandagiai ne tik Mokykloje (pamokų, pertraukų bei renginių metu), bet ir už jos ribų**;**

5.6. Saugoti Mokyklos turtą, palaikyti joje švarą ir tvarką;

5.7. Laikytispriimtinų elgesio normų, bendrų susitarimų (mokytojų – mokinių) dėl drausmės ir elgesio, atlikti pavestas užduotis, turėti ugdymui reikiamas priemones;

5.8. Vilkėti tvarkingąMokyklos patvirtinto modeliouniformą, fizinio ugdymo, šokio (pradinių klasių mokiniams) pamokose ­­– sportinę bei šokio aprangas;

5.9. Laikytis asmens higienos reikalavimų, saugoti savo ir kitų sveikatą;

5.10.Kabinti viršutinius rūbus spintelėse (laikytis joje švaros ir tvarkos);

5.11. Kreiptis pagalbos dėl iškilusių problemų ir abejoniųį klasės vadovus, Mokyklos adminis-

traciją, dirbančius pagalbos mokiniui specialistus, mokytojus;

5.12. Reaguoti ir informuoti apie Mokykloje ar jos teritorijoje vykstančius smurtinius bei patyčias keliančius veiksmus, kitas pavojingas veiklas;

5.13. Gerbti savo bei kitų privatumą ir teises virtualioje erdvėje;

2

6. Mokinys turi teisę:

6.1.Mokytis Mokykloje pagal savo gebėjimus ir poreikiusir nustatyta tvarka įgyti atitinkantį išsilavinimą;

6.2.Pasirinkti Mokyklos siūlomus pasirenkamuosius dalykus, užsienio kalbą, dalykų modulius, neformaliojo ugdymo būrelius;

6.3. Mokytis savitarpio pagarba grįstoje, psichologiškai, dvasiškai, fiziškai ir higienos reikalavimus atitinkančioje saugioje aplinkoje;

6.4. Gautikokybišką švietimą;

6.5.Į nešališką mokymosi pasiekimų įvertinimą;

6.6. Gautipsichologinę, specialiąją pedagoginę, specialiąją, socialinę pedagoginę, ugdymo karjerai ir švietimo informacinę pagalbą, informaciją apie savo pasiekimų vertinimą;

6.7. Naudotis (nemokamai) Mokyklos biblioteka, vadovėliais, ir kt. literatūra, kabinetuose esančiu inventoriumi, informacinių technologijų įranga, skirta mokymosi tikslams;

6.8. Dalyvauti Mokyklos savivaldoje – turėtivienodas galimybes ir sąlygas skleisti savo gebėjimus bei talentą, saviraiškos laisvę, nekenkiant kitiems;

6.9. Įstatymų nustatyta tvarka ginti savo teises.

**III. MOKYKLOJE IR JOS TERITORIJOJE DRAUDŽIAMA**

7. Mokinys neturi teisės:

7.1. Savo elgesiu sukurti sau ir kitiems pavojingas situacijas;

7.2. Gadinti, niokoti Mokyklą turtą, inventorių, mokymo priemones asmeninius kitų daiktus ir juos savintis, reketuoti ar reikalauti pinigų, versti meluoti kitus mokinius;

7.3. Žaisti, organizuoti azartinius žaidimus, dalyvautilošimuose, vartoti necenzūrinius žodžius.

7.4.Filmuoti, fotografuoti, įrašinėti ir viešintikitų asmenų (mokinių, mokytojų, kitų progimnazijos darbuotojų) veiklą, pokalbius virtualioje erdvėje, skleistikitų asmenų privatumą žeidžiančią informaciją be jų sutikimo;

7.5. Skelbti, siųsti bet kokį klaidinantį, įžeidžiantį, priekabiauti ar įbauginti kitiems skirtą turinį (pvz. komentarai, vaizdai, animacija);

7.6. Naudotifizinį (mušti, stumdyti, spardyti ir pan.) ir psichologinį (tyčiotis, pravardžiuoti, grasinti, ignoruoti ir pan.) smurtą bei prievartą, įžeidinėti, žeminti bei kelti grėsmę Mokyklos bendruomenės narių saugumui;

7.7.Turėti, vartoti, platinti ar pardavinėti Mokykloje, jos teritorijoje ir jos prieigose: psichoaktyvias medžiagas (tabaką, elektronines cigaretes ir jų pildomąsias talpykles, alkoholį, narkotines medžiagas, energetinius gėrimus ir kt);

7.8.Ateiti į Mokyklą ir jos teritoriją apsvaigus nuo alkoholio, narkotinių ir psichotropinių medžiagų, platintišia tema nelegalią literatūrą, spaudinius ir kt. leidinius;

7.9. Į Mokyklą neštis saugumui, sveikatai ir gyvybei pavojingus, galinčius sukelti pavojų savo ir aplinkinių sveikatai, daiktus - dujų balionėlius, peilius, ginklus, šaltuosius ginklus, (pvz. lazeriai, lankai, strėlės ir kt. bei juos imituojančius daiktus);

7.10. Naudoti pirotechnikos priemones ir jomis prekiauti;

7.11. Atsineštiį Mokyklą ir jos teritoriją garso ir vaizdo įrašus, literatūrą, laikraščius, žurnalus ir kt. leidinius, kurie skatina ar propaguoja žiaurų elgesį, smurtą, pornografiją;  
 7.12.Išeiti, pasišalintisavavališkai iš pamokų, neturint tėvų sutikimo, Mokykloje dirbančios visuomenės sveikatos specialistės, klasės vadovo ar kt. specialistų leidimo;

7.13. Ugdymo proceso metu išeiti už teritorijos ribų;

3

7.14. Naudotis(be mokytojo leidimo)mobiliuoju telefonu, išmaniaisiais įrenginiais, mp3 grotuvais, Ipad, Ipod ausinukais ir kt. priemonėmis, nesusijusiomis su mokymo procesu ir trukdančiomis darbui pamokoje;

7.15. Dalyvauti muštynėse, jas inicijuoti, organizuoti, žaisti kamuoliu tam neskirtose vietose,bėgioti koridoriais, vartotinecenzūrinius žodžius,žeminti žmogaus orumą (mokinių, mokytojų, kt.);

7.16. Pasikviesti ar įsivesti į Mokyklą pašalinius asmenis, draugus, kurie nėra ,,Kranto“ Progimnazijos mokiniai.

**IV. MOKINIŲ DRAUSMINIMO PRIEMONĖS**

8.Drausminimo priemonės:

8.1. Klasės vadovo, dalyko mokytojo, spec. pedagogo, socialinio pedagogo, psichologo, (priklausomai nuo situacijos) dėl mokymosi priemonių neturėjimo, nederamo elgesio, trukdymo dirbti pamokų metu, naudojimosi mobiliaisiais telefonais, pamokų praleidinėjimo be pateisinamos priežasties:

8.1.1. vedami individualūs pokalbiai su mokiniu;

8.1.2. Informuojamimokinio tėvai/ globėjai. Reikalui esant, kviečiami į Mokyklą. Pokalbyje dalyvauja mokytojai, klasės vadovas, švietimo pagalbos mokiniui specialistai, reikalui esant, administracijos atstovai;

8.1.3. Mokiniui skiriamas įspėjimas, **(**mokytojai, klasių vadovai, švietimo pagalbos mokiniui specialistai, administracijos atstovai), pastaba žodžiu ar raštu (Tamo dienyne).

8.2. Dėl pasikartojančių mokinio elgesio Taisyklių pažeidinėjimų, blogo lankomumo bei pažangumo, mokinys svarstomasMokyklos Vaiko gerovės komisijos posėdyje. Įrašomasį Mokyklos ,,Ypatingo dėmesio reikalaujančių mokinių sąrašą“.

8.3. Dėl grubių mokinių elgesio Taisyklių, mokymo sutarties, kitų galiojančių Mokyklos vidaus tvarką reglamentuojančių dokumentų pažeidimų, mokinys svarstomas Mokytojų ar Mokyklos tarybos posėdžiuose. Reikalui esant, inicijuojamas mokinio svarstymas ar pokalbis su socialiniais partneriais (VTAS, Paramos šeimai centro specialistais, Visuomenės sveikatos biuro specialistais, Tarpinstitucinio bendradarbiavimo koordinatoriumi, policijos pareigūnais ir kt.).

8.4. Ypatingais atvejais gali būti svarstoma dėl mokinio šalinimo iš Mokyklos (derinama su Švietimo ir sporto skyriumi) bei siūlymo keisti ugdymosi įstaigą.

8.5. Reikalui esant, organizuoti mokinio daiktų patikrinimą (mokinių, tėvų sutikimas).

8.6. Iškilus grėsmei, panaudoti pagrįstus fizinius veiksmus.

8.7. Už mokinio padarytą žalą Mokyklai ar kitam asmeniui atsako ir atlygina tėvai.

8.8. Siekiant išsiaiškinti konfliktines situacijas, smurto apraiškas ir kt. Mokykla naudojasi įrengtomis kameromis, filmuota video medžiaga.

**V. MOKINIŲ SKATINIMAS**

9.Mokiniai vertinami ir skatinami už:

9.1.Dalyvavimą visuomeninėje, socialinėje, pilietinėje ir popamokinėje veikloje, prevencinėse programose, šalies bei tarptautiniuose projektuose, organizuojamuose Mokyklos bei klasės renginiuose.

9.2. Atstovavimą Mokyklai konkursuose, olimpiadose, peržiūrose, sporto varžybose, meninėje bei kūrybinėje veiklose ir kituose renginiuose.

9.3. Mokyklos garsinimą savivaldybės, regiono, šalies mastu.

9.4. Labai gerą mokymąsi.

9.5. Labai gerą lankomumą.

9.6. Kilnų, pilietišką poelgį – kelio užkirtimą nusižengimams ar drausmės pažeidimams.

4

10. Skatinimo priemonės:

10.1. Žodinė padėka, pagyrimas (per radijo tašką);

10.2. Klasės vadovo, mokytojo padėka raštu;

10.3. Direktoriaus padėka raštu už pasiektus svarius rezultatus, aktyvią visuomeninę veiklą;

10.4. Direktoriaus, klasės vadovo padėka raštu tėvams už gerą vaikų auklėjimą;

10.5. Ekskursijų, išvykų organizavimas;

10.6. Apdovanojimas asmeninėmis dovanėlėmis (esant galimybei).

**VI. BAIGIAMOSIOS NUOSTATOS:**

11. Mokyklos mokinių tėvai supažindinami su šiuo dokumentu klasių tėvų susirinkimuose, Mokyklos internetiniame puslapyje.

12. Mokyklos mokiniai pasirašytinai supažindinami su šiuo dokumentu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_